Swart Vrydag-winskopies | rooi rose Swart Vrydag-winskopies | rooi rose
Swart Vrydag (Black Friday) is net om die draai en ons het vir jou ’n paar van die beste winskopies opgespoor ... Loer hier. Saamgestel deur Catherine Schenck. Foto Pexels
Swart Vrydag (beter bekend as Black Friday) is ’n verskynsel wat in die VSA ontstaan het. Normaalweg vind hierdie dag op die Donderdag na Thanksgiving plaas en dit word gereken as die eerste dag van die Kersinkopieseisoen waar winkels en handelaars groot afslae bied op hul produkte. Hierdie koopfenomeen het die afgelope paar jaar sy pad Suid-Afrika toe gevind en jaarliks vermeerder die hoeveelheid winkels wat hieraan deelneem.
Hier is ’n paar winskopies wat jy dalk wil dophou:
Zinio, die digitale tydskrifplatform, het ’n Voor-Swart Vrydag aanbieding waar jy 40% afslag op tydskrifte kan kry as jy tussen vandag en Vrydag 24 November 2017 inteken. Gebruik net die kode BLACK40 en jy kan jou gunstelingtydskrifte, insluitende jou heel gunsteling, rooi rose, vir baie goedkoper lees.
Cotton On sal op Swart Vrydag ’n uitverkoping hou op gekose klerestyle wat insluit hul alledaagse klerereeks, nuwe seisoen-style en hul denimprodukte. Daar sal 30% – 50% afslag gebied word op hierdie produkte. Hierdie aanbod is beskikbaar in winkels en aanlyn.
As jy by Pandora meer as R1 799 spandeer, sal jy ’n beperkte uitgawe sterlingsilwer armband GRATIS ontvang. Hierdie aanbod is landwyd beskikbaar tussen 24 en 26 November 2017, terwyl voorraad hou.
Mr Price Home sal Swart Vrydag-uitverkopings hou tussen 20 en 27 November 2017.
BLACK FRIDAY is fast approaching… but what deals do we have in mind for you? Watch this space we promise you won’t regret it! pic.twitter.com/sYCERIZT8j
— MRPhome (@MrPriceHome) November 13, 2017
Die aanlynklerewinkel Zando het gewoonlik fantastiese Swart Vrydag-winskopies. Hou hulle webblad dop, of teken in op hul nuusbriewe, om eerste te weet van hul uitverkopings.
16 Days to Black Friday! Stand a chance to WIN a R2000 voucher to spend on the big day. Enter: https://t.co/Kij0mPnJHx#StyleUnrestrictedpic.twitter.com/fAyoBHL7kZ
— Zando (@zando_co_za) November 7, 2017
Ander aanlynwinkels wat ook Swart Vrydaguitverkopings bied is Takealot, Superbalist en Woodzee.
Total Sports sal ’n Swart Vrydag-uitverkoping hou beide aanlyn en in hul winkels sodat jy jou sportklere en bykomstighede kan opdateer sonder om die bank te breek.
As jy belangstel in ’n nuwe handsak, hou dalk Via La Moda dop, wat glo goeie aanbiedinge sal hê. Dis egter nie beskikbaar op Swart Vrydag nie, maar vind eerder plaas tussen 30 November en 2 Desember.
Get up to 60% off @vialamoda ‘s luxury leather handbags in the massive showroom sale happening Nov 30-Dec 2 pic.twitter.com/GkGIU86Ggg https://t.co/VuD3Pwo2mq via @JohannesburgIYP
— AllJoBurg (@AllJoburg) November 13, 2017
Kyk by Studio88 indien jy jou handelsmerkklere wil opdateer hierdie Swart Vrydag.
#BlackFridaySale @Studio_88 Coming soon. 24-26 Nov ’17. pic.twitter.com/O9wCem4OlC
— Studio 88 (@Studio_88) November 13, 2017
Groot handelaars wat ook glo hierdie jaar aan Swart Vrydag deelneem, sluit in sekere Makro-winkels, Checkers en DisChem (ideaal sodat jy jou grimeringversameling kan opdateer). Hou hul webblaaie en kommunikasiemiddele dop om meer uit te vind oor hul uitverkopings en aanbiedinge.
SweepSouth is ’n aanlynplatform wat skoonmakers met individue verbind, en hulle het besluit om goed vanjaar ‘n bietjie op te skud. Swart Vrydag was nog altyd oor “wat kan ek hieruit kry?” Maar vanjaar vra SweepSouth eerder “hoe kan ons teruggee?” Dus, pleks van Black Friday wil hulle dit Give Back Friday maak. Wat beteken dit? Dit beteken dat hulle die bedrag wat hulle gewoonlik op so ’n dag aan hul kliënte sou toestaan eerder aan die skoonmakers wat alles moontlik maak, die SweepStars, gaan teruggee. Dus, vir elke uur se huisskoonmaak wat jy op Swart Vrydag bespreek en waar jy die promosiekode GIVEBACKFRIDAY gebruik, sal die SweepStars 50% ekstra van hul uurlikse inkomste verdien – en dit sal die kliënt niks ekstra kos nie. Dit is SweepSouth se manier om dankie te sê aan hul SweepStars en om daad by woord te voeg aan hul waardes van volhoubaarheid, waardigheid, opheffing, en om teen die grein in te werk.
Le Creuset bied tot 30% afslag op ’n groot verskeidenheid produkte. Besoek hul webblad of een van die Le Creuset-winkels om jou kombuisware op te dateer. Hierdie aanbod duur van vandag (24 November) tot Maandag 27 November 2017.
Loer na hierdie video vir Swart Vrydag-wenke.